cyanic-selkie/wikianc huggingface dataset:
प्रहरी
प्रहरी भनेको कानूनको कार्यान्वयन, नागरिकको सुरक्षा, स्वास्थ्य र सम्पत्तिको सुनिश्चितता गर्न र अपराध र नागरिक अराजकता रोक्न राज्यद्वारा अधिकार प्राप्त व्यक्तिहरूको गठित निकाय हो।
विश्वप्रकाश शर्मा
त्यो वर्ष स्ववियु चुनावपछि पहिलेजस्तो जीतहारको कुनै भिडन्त भएन। किनभने क्याम्पस इकाई सभापति विश्वप्रकाश शर्मा थिए। उनले अगाडि नै ‘जित्नु–हार्नु लोकतान्त्रिक अभ्यास हो’ भनिसकेको थिए। शर्माको उद्घोष थियो, ‘हामी पञ्चायती व्यवस्था ढालेर त्यस्तो लोकतान्त्रिक व्यवस्था ल्याउन चाहान्छौं कि जहाँ जित्नेले हार्नेको हातबाट माला लगाउन पाउँछन्। र, हार्नेले सहयोगी भूमिका निभाउँछन्।’ शर्माले अगाडि भनेका थिए, ‘र, जित्नेले चाहिँ प्रतिपक्षलाई साथमा लिएर जिम्मेवारी पूरा गर्नेछन्।’
सकारात्मक भाव राख्नेहरुलाई समाजले सजिलै स्वीकार गर्छ। हो, विश्वप्रकाश वि।सं। २०४५ सालमा पराजित भए। तर, अर्को वर्षसम्ममा उनले मेची क्याम्पसका हजारौं विद्यार्थीको मनमा बास गरिसकेका थिए। र, उनले अर्को निर्वाचनमा नेवि संघलाई जित्ने स्थितिमा पुर्याइदिए। र, पहिलो पटक मेची क्याम्पसमा नेवि संघले स्ववियुमा जीतको जग बसाल्यो।
र, गत साल सम्पन्न स्ववियु निर्वाचनमा नेवि संघको प्यानलले नै मेची क्याम्पसको नेतृत्व गरिरहेको छ। सभ्य र आधुनिक संस्कारको जग बसाएकैले उनले त्यो परिणाम दिन सकेका हुन्।
विश्वप्रकाश शर्माको त्यो संस्कार आजपर्यन्त जीवित छ। राजनीतिक जीवनमा विश्वप्रकाशले सधैं जितेका छैनन्। उनी पराजित पनि हुन्छन्। तर, लोकतन्त्रलाई जीवित राख्न उनी फेरि मुसुक्क हाँस्दै उठ्छन्। र, अघि बढ्छन्। लामो राजनीतिक जीवन तय गर्नुछ उनलाई। त्यसैले विश्वप्रकाशको मुहारमा कहिल्यै पनि थकान, क्रोध र घमण्ड देखिँदैन। उनी बालबालिकासँग पनि उत्तिकै मिजासका साथ कुरा गर्छन्। जेष्ठ नागरिकलाई सम्मान गर्न त विश्वप्रकाशबाट सिक्नै पर्ने गुण हो।
वि।सं। २०६८ सालमा विश्वप्रकाश झापा कांग्रेसको सभापतिमा पराजित तुल्याइए। विजयी उद्धव थापालाई त्यसैगरी माला पहिर्याए, शुभकामना दिए। उनै विश्वप्रकाश फेरि पराजित भए झापा क्षेत्र नम्बर–१ मा संविधानसभाको दोस्रो निर्वाचनमा। त्यति नै बेला विपक्षी उम्मेद्वार रविन कोइरालालाई फोन गरे। मतगणनास्थलमै बोलाए, अंकमाल गरे र माला लगाउँदै बधाई दिए।
यही सद्भाव र शुभेच्छाका सिँढी चढ्दै विश्वप्रकाश शर्मा अब झापा क्षेत्र नम्बर–१ मा उम्मेद्वार हुँदैछन्। फरक यति छ, अघिल्लो निर्वाचनमा जितेका उम्मेदवार अहिले चुनावी दौडमा छैनन्। विश्वप्रकाशले नयाँ उम्मेदवारसँग प्रतिष्पर्धा गर्नु छ।
प्रतिष्पर्धा गर्दै–गर्दा राजनीतिक दलका उम्मेदवारको राजनीतिक चरित्र, राजनीतिक भूमिका र राजनीतिक जिम्मेवारीका विषयमा चर्चा हुन्छ। कार्यक्रम र भाषणका बारेमा पनि बहस हुन्छ। तर, एशिया सञ्चारले राजनीतिक दलका उम्मेद्वारहरुको भिन्नता खोतल्ने प्रयास गर्दै छ। यसै क्रममा विश्वप्रकाश शर्माको राजनीतिक जीवनभन्दा अलि परको सामाजिक, आर्थिक र संस्कारको पाटो प्रस्तुत गरिएको हो।
थिति बसाल्ने विश्वप्रकाश
नेवि संघको सभापतिमा वि।सं। २०५७ सालमा निर्वाचित भएका विश्वप्रकाशले घोषणा गरे, ‘म दुई वर्ष अर्थात् ३६५ र अर्को ३६५ दिनका लागि सभापति भएको हुँ, म त्यति नै दिन यो पदमा बस्छु।’
नभन्दै उनले दुई वटा ३६५ दिन पुग्नुभन्दा एक साताअगाडि नेवि संघको महाधिवेशन गरेर नयाँ कार्यसमिति बनाए। नयाँ सभापतिलाई जिम्मेवारी सुम्पिए। नयाँ सभापति ल्याउने प्रकिया पूरा गरे। सम्भवतः अहिलेसम्ममा कार्यकाल पूरा हुनुअघि नै महाधिवेशन गराउने नेवि संघको पहिलो सभापति विश्वप्रकाश नै हुन्।
भूकम्प प्रभावित क्षेत्रमा मेची अभियान
विश्वप्रकाश कहिलेकाँही फरक शैलीमा पनि देखिन्छन्। अलग विचार नै उनको राजनीतिक उचाईको दरिलो स्तम्भ हो। वि।सं। २०७२ साल वैशाख १२ गतेको विनाशकारी भूकम्पपश्चात कांग्रेसले आफ्नो दस्ता प्रभावित क्षेत्रमा घर बनाउन पठायो। एमालेले पनि पठायो। अरु दलले पनि भूकम्प प्रभावित क्षेत्रमा आफ्ना कार्यकर्ता झण्डा नै बोकाएर पठाएका थिए।
कांग्रेसले मात्रै राजनीतिक रुपले काम गर्दा सबै पक्षलाई समेट्न गाह्रो हुन्थ्यो। उनले आग्रह गरे, कांग्रेसकै महाधिवेशन प्रतिनिधि विजय डालमियालाई। उनी मेची उद्योग वाण्ज्यि संघका अध्यक्ष थिए।
डालमियाको संयोजन र विश्वप्रकाशको अवधारणा बमोजिम नै ‘मेची अभियान’को टोली एक सातापछि करोडौं रुपैयाँको चामल, दाल, टेण्ट लगायतका सामग्रीसहित भूकम्पबाट अति प्रभावित धादिङ, रामेछाप, दोलखा, सिन्धुपाल्चोक, काभ्रे र रसुवामा ८ ट्रक राहत सामग्रीसहित पुग्यो।
कोही टेण्ट बोकेर, कोही पाल बोकेर र कोही खाद्यान्न बोकेर भूकम्प प्रभावित क्षेत्रमा पुगेका थिए। र, अरु जिल्लाबाट दलका नेता–कार्यकर्ता आ–आफ्नै तरिकाले गएका थिए। तर, विश्वप्रकाशको टिमको दृश्य अलि फरक थियो।
डालमियाको संयोजकत्वमा रहेको उक्त समूहले सबै दल मिलेर गैरराजनीतिक रुपमा सहयोग जुटाउन थाल्यो। जसको नाम थियो, मेची अभियान। भूकम्प प्रभाावित क्षेत्रमा मेची अभियानको कार्यशैली अरुकोभन्दा फरक थियो। किनभने अन्य समूहमा आ–आफ्नै पार्टीका नेता–कार्यकर्ता थिए। मेची अभियानमा सिङ्गो पूर्वले प्राकृतिक विपत्तिमा एकता र भ्रातृत्वको सन्देश दिएको थियो।
दृष्टिविहीनलाई घर उपहार
झापा जिल्लाको गौरादह एमाले अध्यक्ष केपी ओलीले विगतमा पटक–पटक चुनाव जितेको ठाउँ मध्येको एक हो। त्यही गौरादहमा राम र लक्ष्मण नाम गरेका दुई युवा बस्थे। आँखाको ज्योति गुमाएका ती दुई युवाले संसारलाई देखे। सायद संसारले उनीहरुलाई देखेन।
संयोगवशः एकदिन विश्वप्रकाशले जब राम र लक्ष्मणलाई भेटे, उनले नेपाली कांग्रेसका स्थानीय नेता पुण्य सिग्देललाई सहयोगका लागि आग्रह गरे। विश्वप्रकाशको आग्रहमा सिग्देलले राम र लक्ष्मणका लागि ८ धुर जग्गा दिने भए।
सोही जमीनमा उभिएर विश्वप्रकाशले कांग्रेस गाउँँ सभापति हेमन्त कार्कीलाई ३ हजार रुपैयाँ दिँदै भने, ‘व्यापारीसँग नमाग्नु, स्थानीय नेता–कार्यकर्ता मिलेर एक लाख रुपैयाँ बराबरको घर बनाई दिनुपर्छ। र, २०७० साल चैत्र मसान्तका दिन त्यो घर हस्तान्तरण गर्नुपर्छ।’
चैत्र मसान्तका दिन घर हस्तान्तरण गर्दा नयाँ वर्षका दिन ‘ह्याप्पी न्यू इयर’ भन्दै उनीहरुले आफ्नै घरमा ब्यूझिँन पाउनेछन्। सोही योजना अनुरुप दृष्टिविहीन राम र लक्ष्मणले आफ्नो घर पाए। २०७० सालको चैत्र मसान्तमा निर्माण सम्पन्न भएपछि विश्वप्रकाश र कांग्रेस झापा सभापति उद्धव थापाले घर हस्तान्तरण गरे।
२०७१ सालको पहिलो बिहानी राम र लक्ष्मणका लागि सुनौलो बिहानी भयो। उनीहरु आफ्नै घरमा ब्यूझिँए, ह्याप्पी न्यू इयर भन्दै। दुई कोठे सिमेन्टेड घरमा अहिले पनि ती दाजुभाई खुशीसाथ बस्छन्।
त्यस्तै, अर्को उदाहरणका रुपमा मेचीनगर नगरपालिका–७ का राजन गिरीको परिवारलाई पनि लिन सकिन्छ। घरमा आगलागी भएर एकैछिनमा उनको परिवार छानोविहीन भयोे। गिरीको घर जलेको भोलिपल्टै नेपाली कांग्रेसका नेता कार्यकर्ता एकाबिहानै उनका घरमा पुगे, एक लाखभन्दा धेरैको राहत सामग्री बोकेर।
उनीहरुमध्ये कसैले खन्न थाले, कसैले टिन ठोक्न र बाराबेरा गर्न थाले। कसैले बाँसको जोहो गरे। सबैजना एकसाथ काममा जुटे। र, बिहान ६ बजे शुरु गरेको घर निर्माण कार्य साँझ ९ बजे सम्पन्न गरे। र, गिरी परिवारलाई घर मात्रै दिएनन्, खाट, दराज, चामल, दाल, लुगाकपडा लगायत सबै सामग्रीको जोहो पनि गरिदिए। र, विश्वप्रकाशको नेतृत्वमा रहेको टोली राति १० बजेतिर काम सकेर फर्कियो।
त्यति बेला उनले कही कसैलाई भनेनन्। प्रचारबाजी गरेनन्। तर, झापाबाट प्रकाशित हुने अखबारमा भोलिपल्ट प्राथमिकताका साथ उक्त समाचार प्रकाशित भयो। पछाडि चर्चा चल्यो, एमाले कार्यकर्ताको घर कांग्रेस युवा नेता विश्वप्रकाश शर्माको अगुवाईमा बनाइयो भन्ने। गिरी एमाले कार्यकर्ता रहेछन्। तर, विपत्तिमा परेका बेला गिरीको छानो टाल्ने काम विश्वप्रकाश शर्माले नै गरे।
विश्वप्रकाश शर्माहरुकै पहलमा झापाको मेचीनगरमा एउटा अनौपचारिक मञ्च सक्रिय छ। त्यो अनौपचारिक मञ्चले कयौंको जीवनहरु बँचाएको छ। त्यसमध्येकी एक हुन्, गम्भीर स्वास्थ्य समस्याबाट गुज्रिएकी पूजा उराऊ।
केही वर्षअघि सुदय पनेरु र उमेश सुवेदीका हातमा एक हजार रुपैयाँ थमाइदिएर विश्वप्रकाशले भने, ‘तपाईहरु संयोजक हुनुभयो, यी बालिकालाई बँचाउनु पर्छ, हामी सबै मिलेर उपचारको व्यवस्था गरौं।’ सुदय र उमेशले फेसबुकमा अपील गरे। १० दिनभित्रै १२ लाख रुपैयाँ संकलन भयो। पूजाको उपचार भेल्लोर लगेर गरियो।
उपचारपछि उनी ६ वर्षसम्म बाँचिन्। उनका अभिभावकलाई दिनका लागि बैंकको खातामा अझै ४ लाख रुपैयाँ बाँकी छ। तर, पूजा चाहिँ अब संसारमा रहिँनन्। यस्ता थुप्रै बालबालिकालाई यसरी नै बँचाएका उदाहरणहरु प्रशस्तै छन्।
नेपालमै नौलो प्रयोगः स्वास्थ्य महोत्सव
विश्वप्रकाश शर्मा राजनीतिज्ञ मात्रै होइनन्, उनी सामाजिक अभियन्ता पनि हुन्। उनले नेपालमा पटक नौलो प्रयोग गरे, झापाको मेचीनगरमा। विश्वप्रकाशको अवधारणामा सम्पन्न प्रथम राष्ट्रिय स्वास्थ्य महोत्सव नेपाली चिकित्सा सेवाका लागि पृथक प्रयोगको अनुपम उदाहरण थियो।
जहाँ २७ वटा अस्पतालका २ सयभन्दा धेरै डाक्टरहरुलाई एकै ठाँउमा भेला गराइयो। दलगत रुपमा नभई, पार्टीको झण्डा नफहराई स्वतन्त्र रुपमा महोत्सवको आयोजना गरिएको थियो। जसको नेतृत्व नेपाली कांग्रेसले गरेको थियो। महोत्सवमा झण्डै २४ हजार सर्वसाधारणको उपचार गरिएको थियो।
६ वटा ल्याव निःशुल्क सञ्चालन गरिएको थियो। इको कार्डियोग्राम, इसिजी, अल्ट्रासाउण्ड जस्ता अत्याधुनिक मेसिनको प्रयोग पनि गरिएको थियो। पुर्जी पनि निःशुल्क थियो। यसरी सात दिन स्वास्थ्य महोत्सव गरिरहँदा उपचार मात्रै गरिएन, निःशुल्क औषधि मात्रै वितरण गरिएन, विभिन्न स्वास्थ्य समस्याका विषयमा अन्तरक्रिया पनि गरियो।
‘लागूपदार्थको दुर्व्यसनीमुक्त क्षेत्र कसरी निर्माण गर्न सकिन्छ’ भन्ने विषयमा पनि छलफल गरिएको थियो। स्वास्थ्य जीवनका लागि स्वस्थ तरकारी, स्वस्थ समाजका लागि स्वस्थ राजनीति’, स्वस्थ समाजका लागि स्वस्थ साहित्य लगायतका थुप्रै विषयहरुमा विज्ञहरुसँग छलफल गरिएको थियो। ‘स्वास्थ जीवनका लागि स्वस्थ तरकारी’का बारेमा छलफल गर्दा कृषिमा आधुनिक प्रणालीको विषयमा समेत छलफल गरिएको थियो।
विश्वप्रकाश बहुआयामिक राजनीतिज्ञ हुन्। उनी गीतसंगीतको रचना पनि गर्छन्। विश्वप्रकाशको सम्बोधनमा जुन श्रृतिमधुरता पाइन्छ, उनी उत्तिकै जादुमयी गीतसंगीत सिर्जना गर्छन्।
फुर्सदको समयलाई कसरी सदुपयोग गर्नुहुन्छ भन्ने प्रश्नमा उनले भने, ‘म त्यतिकै धुन गुन्गुनाएर बसिरहन्छु। संगीत साधनामै समय लगाउँछु।’
विश्वप्रकाशले लेखेका र संगीत गरेका गीतहरु अञ्जु पन्त, राजेशपायल राई, प्रमोद खरेल, आनन्द कार्की, सुकमित गुरुङ लगायतका गायकले गाएका छन्। नेपालमा आयोजना हुने जेसीजका कार्यक्रममा बजाइने जेसीजको शीर्ष गीतको शब्द र संगीत विश्वप्रकाशकै हो।
मुलुकका मुख्य अखबारहरुमा नियमित स्तम्भ लेख्ने विश्वप्रकाशका कथा, कविता र निबन्ध संग्रह प्रकाशोन्मुख छन्।
जिल्लामै बसेर जनताको सेवा
नेपाली कांग्रेसका नेता विश्वप्रकाश शर्माको राजनीतिक यात्रा छुट्टै छ। नेपालका प्रायः सबै राजनीतिज्ञ राजधानीमै बस्छन्। नेपाल सरकारका पूर्वमन्त्री, पूर्वसचिव आदिको बसाई राजधानीमै केन्द्रित हुने गर्छ। निधन पनि काठमाडौंमै हुन्छ।
हो, गाउँबाट काठमाडौं आएर बस्न सजिलो हुन्छ। तर, विश्वप्रकाश विगत एक दशकदेखि काठमाडौं छोडेर झापामै गएर बसेका छन्। त्यहीनेर भिँडेका छन्, त्यही बसेका छन्। हारे होलान् त्यही। अनि, जित्न चाहिँरहेका छन् त्यही। सेवा गरिरहेका छन् त्यहि। र, मर्न चाहिँरहेका छन् त्यही।
बाहुनडाँगीमा हात्ती आतंक नियन्त्रण गर्न पनि विश्वप्रकाश पुगेकै हुन्छन्। बाढीको वितण्डासँग जुध्न पनि उनी पुगेकै हुन्छन्। जहाँ–जहाँ समस्या पर्छ विश्वप्रकाश रचनात्मक समाधानका साथ पुग्छन्। विश्वप्रकाशले हात्ती आतंक नियन्त्रण गर्न निरन्तर पहल गरेका स्मरण गर्छन्, बाहुनडाँगीका स्थानीयबासी वीरबहादुर परियार।
विश्वप्रकाशकै योगदानको प्रतिफल स्वरुप हात्तीको प्रताडनाबाट मुक्त भएको परियारले बताएका छन्। उनले भने, ‘विश्वप्रकाश शर्माले अघिल्लो पटक चुनाव हार्नु भयो, तर हात्ती नियन्त्रणका लागि पहल गरेर हाम्रो मन जित्नु भयो, यस पटक झापा क्षेत्र नम्बर एकबाट हामी विश्वप्रकाशलाई जिताएरै पठाउँछौं।’
बाहुनडाँगीबासीको आर्शिवाद र सद्भाव त छँदै छ, विश्वप्रकाशले गरेका काम र आगामी योजनाका कारण झापा क्षेत्र नम्बर–१ का बासिन्दाले उनलाई प्रनितिधिसभा सदस्यका लागि आफ्नो मत प्रदान गर्दै छन्। झापा क्षेत्र नम्बर–१ मा रिङरोडको परियोजना पनि उनले निर्माण गरेका छन्।
युवाका लागि आशा हुन् विश्वप्रकाश
विश्वप्रकाश निडर र स्पष्ट वक्ताका रुपमा चिनिएका नेता हुन्। उनी पार्टीभित्र भएका गलत निर्णय र गलत कदमलाई खुलेरै विरोध गर्छन्। संविधान निर्माणपछि बनेको सरकारका लागि सुशील कोइरालाले उम्मेद्वारी दिएपछि विश्वप्रकाशले सार्वजनिक रुपमै विरोध जनाएका थिए।
‘अब संविधान लेख्न महत्वपूर्ण भूमिकामा रहेका एमाले अध्यक्ष केपी शर्मा ओलीको पालो हो,’ उनले भनेका थिए, ‘उहाँ ९सुशील कोइराला०ले उम्मेदवार दिने होइन, बाटो खुल्ला गर्नुपर्छ।’
विश्वप्रकाशले चितवनको भरतपुरमा निर्वाचनमा पुनः मतदानको विरोध गरे। मतगणना अगाडि बढाउन उनले माग गरेका थिए।
जतिबेला भारतीय नाकाबन्दीका कारण मुलुक अस्तव्यस्त थियो, नेपाली कांग्रेसले आफ्नो धारणा सार्वजनिक गरेन। तर, विश्वप्रकाशले नाकाबन्दीको सशक्त ढंगले विरोध गरे।
फुपु लामु खत्री
फुपु लामु खत्री (Phupu Lamu Khatri) नेपाली राष्ट्रिय जुडो खेलाडी हुन् । उनले चौथों एसियाली युथ गेम्स, थाइल्याण्डमा कास्य पदक प्राप्त गरेकी थिइन । उनले २०१३ एसियाली युथ गेम्स र २०१४ एसियाली खेलमा -६३ के.जी महिला समूह मा नेपालको प्रतिनिधित्व गर्नुभएको थियो ।
विश्वप्रकाश शर्मा
‘विश्वप्रकाश शर्मा अरु राजनीतिक नेता कार्यकर्ताभन्दा फरक हुनु हुन्छ, नेपाली राजनीतिक आन्दोलनमा लामो समयदेखि योगदान दिँदै आउनु भएको छ,’ सामाजिक अभियन्ता एवम् लेखक निरज साम्पाङले भने, ‘झापा–१ बाट उहाँको विजयी सुनिश्चित गराउन हामी सबै युवा लागेका छौं।’
ध्यान केन्द्रलाई ८० लाख बराबरको जमीन
विश्वप्रकाश शर्मा देवताका रुपमा आफ्ना आमाबुवालाई मान्छन्। आमा स्व. साावित्री शर्मा र बुवा स्व. परशुराम शर्माको सम्झनामा ध्यान केन्द्र स्थापनाका लागि दाजुभाइ राज्यप्रकाश र विश्वप्रकाशले ८० लाख रुपैयाँ बराबरको ५ कठ्ठा जग्गा प्रदान गरेका छन्।
तीन दिन पार्टीका लागि, चार दिन रोटीका लागि
नेपाली राजनीतिक आन्दोलनमा लामो समय खर्चिएकाहरु पनि भ्रष्टाचारको अभियोगमा जेल बसेका दृष्टान्तहरु छन्। काठमाडौंमा डेरामा बसेर पढ्ने विद्यार्थी नेतालाई आयस्रोत के हो भनेर सोध्दा भन्न सक्दैनन्। तर, नेपाली कांग्रेसका केन्द्रीय सदस्य विश्वप्रकाश शर्मा त्यस किसिमका प्रवृतिप्रति सचेत छन्।
विश्वप्रकाशले अवधारणा नै बनाएका छन्, तीन दिन पार्टीका लागि, चार दिन रोटीका लागि। उनी भन्छन्, ‘पछि राजनीतिबाट बिदा लिँँदै गर्दा शीर झुकाउनु नपरोस् भनेर नै राजनीतिक दलका हरेक नेता–कार्यकर्तालाई उद्यमशील बनाउनु पर्छ भन्ने मेरो अवधारणा हो।’
विश्वप्रकाश राजनीतिसँगै व्यवसायमा पनि सक्रिय रहन्छन्। झापाको मनकामना बहुमुखी क्याम्पसमा उनको शेयर छ। काठमाडौं नयाँ बानेश्वरस्थित अल्फबिटासँँगै गाँँसिएको बिल्डिङमा मेक माई ट्रिप ट्राभल्स सञ्चालनमा रहेको छ।
बाढीपीडितलाई मल्हम
यो साल वर्षा शुरु हुनासाथ तराई–मधेशमा भीषण बाढी आयो। उद्दार र राहतका लागि विश्वप्रकाशको टिमले सक्रिय भूमिका निभाएको थियो। बाढीपीडितका लागि अधिकांशले चामल, दाल लिएर गए। तर, विश्वप्रकाशहरुले जाँदै गर्दा चामल, दाल, तरकारी, ब्ल्याङ्केट, पेस्ट, ब्रस मात्रै लगेनन्, मनोचिकित्सक पनि साथै लिएर गए। ‘तत्कालीन तनावबाट मुक्ति दिनुपर्छ भन्ने कुरालाई ध्यानमा राखेर डाक्टरसँगै औषधि पनि लगिएको हो,’ उनले भने, ‘केही ठाउँमा स्वास्थ्य शिविर आयोजना गरिएको थियो।’
प्रतिनिधि सभा २०७९
प्रतिनिधि सभा निर्वाचन, २०७९मा नेपाली कांग्रेसका उम्मेदवार विश्वप्रकाश शर्मा झापा प्रतिनिधि सभा सदस्य निर्वाचन क्षेत्र नं १ बाट ३९६२४मत प्राप्त गरि प्रतिनिधि सभा सदस्यमा विजयी भएका छन्। उनका निकटतम प्रतिद्वन्द्वी नेपाल कम्युनिष्ट पार्टी (एमाले)का उम्मेदवार अग्निप्रसाद खरेलले २५३४९मत प्राप्त गरेका थिए।
गार्डियन्स अफ द ग्यालेक्सी भोल. २
'गार्डियन्स अफ द ग्यालेक्सी भोल. २' सन् २०१७ को अमेरिकी सुपरहिरो चलचित्र हो जुन मार्भल कमिक्सको सुपरहिरो टोली गार्डियन्स अफ द ग्यालेक्सीमा आधारित छ। मार्भल स्टुडियोजद्वारा निर्मित र वाल्ट डिज्नी स्टुडियोज मोसन पिक्चर्सद्वारा वितरित, यो गार्डियन्स अफ द ग्यालेक्सी (सन् २०१४) को उत्तरकथा र मार्भल सिनेमेटिक युनिभर्स (एमसियू) मा १५औँ चलचित्र हो। जेम्स गनद्वारा लिखित र निर्देशित, यस चलचित्रमा क्रिस प्राट, जो साल्डाना, डेभ बाटिस्टा, भेन डिजेल, ब्राडली कुपर, माइकल रुकर, करेन गिलान, पोम क्लेमेन्टिफ, एलिजाबेथ डेबिकी, क्रिस सुलिभान, सन गन, सिल्भेस्टर स्टेलोन, र कर्ट रसल छन्। ''गार्डियन्स अफ द ग्यालेक्सी भोल. २'' मा, पिटर क्विललाई आफ्नो रहस्यमय अभिभावकको बारेमा अझ बढी सिक्न मद्दत गर्नको लागि गार्डियन्स ब्रह्माण्डभर यात्रा गर्छन्।
मार्को रोयस
मार्को रोयस जर्मन पेशेवर फुटबलर हुन् जो जर्मन बुन्डेसलिगा क्लब बोरूसिया डर्टमन्ड र जर्मनी राष्ट्रिय फुटबल टिमका लागि आक्रामक मिडफिल्डर, विङ्गर वा दोस्रो स्ट्राइकरको रूपमा खेल्ने गर्दछन । उनी आफ्नो वेग, प्राविधिक खेल र निपुर्णताका कारण चिनिन्छन् । रोयसले रट वेस एलेनमा जानु अघि आफ्नो युवा करियर बोरूसिया डर्टमन्डमा खर्च गरे । उनले सिनियर करियरमा ३ क्लबका लागि खेलेका छन् जसमध्ये बोरूसिया मोन्चेनग्लाडब्याचमा आफ्नो खेलमार्फत गहिरो प्रभाव पारेका थिए । रोयस मुख्यत: बायाँपट्टीबाट विपक्षीमाथी हमला गर्नका लागि चिनिन्छन् तथापि दुवै खुट्टाले सुक्ष्म रूपमा बल नियन्त्रण गर्न सक्ने बहुमुखी प्रतिभाका कारण उनी बायाँपट्टी र बीचबाट पनि खेल्न समर्थ छन् । वर्ष २०१२ उनका लागि सफलतम वर्षका रूपमा चिनिन्छ किनकी उनले सो वर्षमा १८ गोल र ८ एसिस्ट (गोलको अवसर) गरेका थिए । रोयस उक्त सिजन समाप्तीपछी डर्टमन्डमा जोडिएका हुन् । उनी ११ नम्बर जर्सीमा डर्टमन्डका लागि मैदान प्रवेश गर्दछन् । डर्टमन्डका साथमा रोयसले २०१३ डिएफएल-सुपरकप जितेका छन् । उनी २०१२ जर्मन वर्ष फुटबलर घोषित भएका थिए । फ्रान्ज बेकेनबर्गले रोयस र गोट्जेको जोडीको बारेमा भनेका छन -" ... फुटबलका प्रतिष्ठित जोडीमध्ये रोयस र गोट्जेको जोडी जत्तिको बहुफलप्रद जोडी अरू कुनै छैन ।" २०१३ मा ब्लुमबर्गले रोयसलाई यूरोपको चौथो उत्कृष्ट फुटबलरको रूपमा सुचिकृत गरेको थियो ।
अन्तराष्ट्रिय गोल
जर्मनीको गोल पहिले प्रदर्शित, प्रदर्शन र नतिजाको आधारमा:
व्यक्तिगत जीवन
डिसेम्बर २०१४ मा रोयसलाई सवारी चालक अनुमति पत्र विना नै गाडी चलाएकाले £५,००,००० भन्दा बढी जरिवाना गराइएको थियो । दोषसिद्ध भेटिएपछी रोयसले भने "मैले यो गर्नुका कारण केही थिए जसलाई म आफैँले बुझ्न सकिन ।" यो घटनाभन्दा पहिले उनी कार र पेट्रोलका व्यापारिक विज्ञापनमा पनि देखिने गर्थे ।
जुजेप्पे कोन्ते
जुजेप्पे कोन्ते (जन्म ८ अगस्ट १९६४) एक इटालेली न्यायाधीश र राजनीतिज्ञ हुन्। उनी सन् २०१८ जुन १ देखि सन् २०२१ फेब्रुअरीसम्म इटालीको ५८औँ प्रधानमन्त्रीको रूपमा रहेका थिए।
रावलपिन्डी
रावलपिण्डी (पञ्जाबी, (पिण्डी पनि भनिन्छ ) पाकिस्तानको पञ्जाब प्रान्तमा रहेको एक प्रमुख सहर हो। रावलपिण्डी राजधानी इस्लामाबादको नजिकको सहर हो र रावलपिण्डी र इस्लामाबाद अर्थिक र सामाजिक रूपमा जोडिएको हुँदा दुई सहरलाई जुम्लिया सहर पनि भन्ने गरिन्छ। रावलपिंडी जनसङ्ख्याको आधारमा चौँथो ठूलो शहर हो भने इस्लामाबाद रावलपिंडी महानगरीय क्षेत्र भने पाकिस्तानको तेस्रो ठूलो क्षेत्र हो ।
जुजेप्पे कोन्ते
इटालीको प्रधानमन्त्री
१ जुन २०१८ मा कुनै राजनैतिक अनुभवको बावजूद, कोन्टेले आधिकारिक रूपमा इटालियन सरकारको प्रमुखमा डेमोक्रेट पाओलो गिनेलोनीको उत्तरअधिकारीको रूपमा नयाँ प्रधानमन्त्रीको रूपमा सपथ ग्रहण गरे । । उनको मन्त्री मण्डलमा  मुख्यतया M5S र लीगका सदस्यहरुद्वारा बनाईएको थियो, तर पनि प्रमुख स्वतन्त्र टेकोक्रेटहरु द्वारा पनि समावेश गरिएका थिए ।
रावलपिन्डी
रावलपिण्डी पाठाहर क्षेत्रमा पर्छ प्रचिन बौद्धको मुर्ति र अवशेषको लागि प्रख्यात छ। सन् १९५३ मा गक्खर शासकहरूले सहरमा कब्जा गर्नु भन्दा पहिलो महमूद गाजनवीले रावलपिण्डीमा हमला गरेका थिए र सहरलाई पूर्णरूपमा क्षतिग्रस्त बनाएका थियो। सन् १७६५ मा गक्खर शासकहरूलाई पराजित गर्दै सहर सिख शासन अन्तर्गत आएको थियो र अन्ततः लाहौर मा आधारित सिख साम्राज्य भित्र यो सहर एक प्रमुख सहर बन्न पुगेको थियो। सन् १८४९ मा यो सहर ब्रिटिस्ट राजको कब्जामा आएपछि यो सहर ब्रिटिस्ट भारतीय सैनिकहरूको लागि एक प्रमुख स्थल बनेको थियो। सन् १९४७ मा ब्रिटिस्ट साम्राज्यको विघटन पश्चात् यस सहरलाई पाकिस्तानी सैनिकहरूको लागि एक प्रमुख सदरमुकामको रूपमा स्थापित गरिएको थियो।
उत्पत्ति
शब्द रावलपिण्डी दुई शव्दको जोडबाट बनेको छ रावल र पिण्ड । पञ्जाबी भाषा अनुसार रावलको अर्थ ताल हुन्छ भने पिण्ड भनेको सहर भन्ने बुझिन्छ जसकारण दुई शब्दको जोड गर्दा रावलपिण्डी भनेको तालको सहर भन्ने बुभिन्छ। विभिन्न मानिसहरू यस सहरको नाम संस्कृतबाट उत्पत्ति भएको हो भन्ने विश्वास गर्छन्।
मौसम
रावलपिण्डीमा नम उपोष्णकटिबन्धी मैसम रहेको जसमा ग्रिष्म ऋतुमा गर्मी र हिँउद र वर्षामा ओसिलो हुने गर्छ। यो सहरमा वार्षिक औषत १,२०० मिलिमिटर पानी पर्ने गरेको छ जुन ग्रिष्म ऋतुमा पर्ने गरेको छ भने कहिलेकाहीँ जलवायुमा गडबडी र वायु प्रदुषणले गर्दा हिउँदमा पनि पानी पर्ने गरेको छ। सन् १९५४ यो सहरमा अहिलेसम्म कै अधिक तापक्रम मापन गरिएको थियो जुन ४८.४ डिग्री (११९ डिग्री फरेनहाइट) थियो। सन् १९६६ को जनवरी महिनामा यस सहरको तापक्रम -३.९ डिग्री (२५ डिग्री फरेनहाइट) मा झरेको थियो जुन अहिले सम्म मापन गरिएको भन्दा न्यून तापक्रम हो। सहरमा ग्रिष्म ऋतुको बेलामा तेजसँग हावा चल्ने गरेको छ जसले कहिलेकाँहि जनधनमा क्षति पनि पुर्‍याउँदै आएको छ।
जनशाङ्खिकि
सन् २०१७ को राष्ट्रिय जनगणनाका अनुसार रावलपिण्डीको कुल जनसङ्ख्या २,०९८,२३१ रहेको छ भने कुल जनसङ्ख्यामा ८४% पञ्जाबी रहेका छन् भने ९% पाश्तो जनसमुदाय रहेका छन् र ७% अन्य जातजातिहरू रहेका छन्।
बहुप्रेमी
संलग्न सबैजनाको सहमतिमा एकभन्दा बढी व्यक्तिसँग घनिष्ठ सम्बन्ध राख्ने अभ्यास वा चाहनालाई बहुस्नेही भनिन्छ । यसलाई सहमतिय नैतिक र जिम्मेवारीपूर्ण बहुव्यक्ति सम्बन्धको रूपमा हेरिन्छ । आफूलाई बहुस्नेहीको भनी पहिचान गर्ने व्यक्तिहरू ईर्ष्याको सचेत व्यवस्थापन साथ बहुव्यक्ति सम्बन्धमा विश्वास राख्छन् ।
प्रकार
दुई व्यक्ति बीच हुने सम्बन्ध भन्दा पर विविध प्रकारका सम्बन्धहरूको छातालाई बहुस्नेही भन्न सकिन्छ । बहुस्नेही भन्नाले बहुविवाह वा संलग्न सबै व्यक्तिहरूको सहमति नभएको सम्बन्ध होइन । बहुस्नेही सम्बन्ध हुनका निम्ति संलग्न सबै व्यक्ति राजीखुशी हुनु पर्छ ।
हरुका मियसित
हरुका मियशित 宮 下 遥 को जन्म १९९४ सेप्टेम्बर १ मा भएको हो। हरुका मियशित एक जापानकी महिला भलिबल खेलाडी हुन् जो उनी Okayama Seagulls 岡山シーガルズ क्लब साथै All-Japan women's volleyball team  (सबै-जापान महिला भलिबल टीम) को लागि खेलदै अएकि छिन।
जोलेन ब्लालक
जोलेन किङ ब्लालक (जन्म मार्च ५, १९७५) एक अमेरिकी चलचित्र तथा टेलिभिजन अभिनेत्री तथा मोडल हुन् । उनले स्टार ट्रेकमा गरेको अभिनयको लागि उसको प्रशंशक उनलाई मन पराउँछन् । यस बाहेक उनी विभिन्न टेलिभिजन चलचित्र तथा टेलिभिजन कार्यक्रममा पाहुनाको रूपमा कार्य गरेकी छिन ।
प्रारम्भिक जीवन
जोलेन ब्लालकको जन्म तथा हुर्काइ स्यान डिएगो क्यालिफोर्नियामा भएको हो । जोलेनसँगै उसको तिन दिदि बहिनी रहेको छ । उनी आफ्नो बाल्यकालमा विभिन्न सिपमुलक कार्य गरेकी थिइन् ।
चुलाचुली गाउँपालिका
नेपालमा ७४४ स्थानीय तह लागू हुँदा इलाम जिल्लामा साविकका चुलाचुली र साकफारा गाउँ विकास समितिहरूलाई समेटेर चुलाचुली गाउँपालिका बनाइएको हो । यस गाउँपालिकालाई ६ वडामा विभाजन गरिएको छ । यस गाउँपालिकाको कूल जनसङ्ख्या २०,८२० रहेको छ । यसको क्षेत्रफल १०८.४६ वर्गकिलोमिटर रहेको छ । यस गाउँपालिकाको केन्द्र वडा नं.४ आइतबारेमा चुलाचुली गाउँपालिका राखिएको छ ।
साविक चुलाचली गाविस
साविक चुलाचली गाविसको नेपालको सन् २००१ को जनगणना अनुसार कुल जनसङ्ख्या १८,१७६ रहेको थियो।
तरुनी सचदेव
तरुनी सचदेव (१४ मे १९९८ – १४ मे २०१२) एक भारतीय बाल कलाकार र मोडल थिइन् । सन् २००४ मा वेल्लिनक्षत्रम नामक चलचित्रबाट आफ्नो अभिनय सुरु गरेकी सचदेव मलयाली दर्शकहरूको माझमा प्रसिद्ध भइन् । त्यही वर्ष उनी सथ्यममा देखिइन् । उनको मृत्यु भएको दुई वर्ष पछि सन् २०१४ मा निकालिएको वेत्री सेल्वन उनको अन्तिम चलचित्र थियो । उनकी आमा र उनको मृत्यु जोमसोम विमानस्थल नजिकै अवतरण हुने क्रममा भएको अग्नि एयर दुर्घटनामा भएको थियो ।
आरती
आरती हिन्दू उपासना को एउटा  विधि हो । सामान्यतः पूजा को अन्तिम समयमा  आराध्य भगवानको  आरती गर्ने गरिन्छ ।
तरुनी सचदेव
कार्य जीवन
नायिका बन्ने सपना देखेकी तरुनी सचदेवले सन् २००४ मा विनायनको वेल्लिनक्षत्रमबाट आफ्नो अभिनयको सुरुवात गरेकी थिइन् । यस चलचित्रले गर्दा मलयाली चलचित्र जगतमा सचदेवको नाम चल्यो । त्यही वर्ष उनी सथ्यम नामक थ्रिलर चलचित्रमा देखिइन् ।
निर्देशक विनायनले सचदेवलाई अमिताभ बच्चनसँग एउटा विज्ञापनमा देखेपछि बच्चनका प्रबन्धकलाई सम्पर्क गरी सचदेवलाई आफ्नो चलचित्रमा अभिनय गर्ने अवसर दिएका थिए ।
आरती
यो पनि हेर्नुहोस्
आरती सङ्ग्रह Bhaktisansar.in
तरुनी सचदेव
कार्य जीवन
सन् २००९ मा सचदेवले आर बाल्कीको हास्य नाटक पामा अमिताभ बच्चनकी सहपाठी, सोमीको भूमिका निर्वाह गरिन् । इन्डिया टूडे अनुसार उक्त चलचित्रमा खेलेपछि उनी प्रसिद्ध भइन् ।
चलचित्रका साथै सचदेव कोलगेट, आईसीआईसीआई बैङ्क, सफोला आयल र केसर बादाम दूध लगायत ५० भन्दा बडी विज्ञापनमा काम गरेकी थिइन् । करिश्मा कपूरसँग गरेका रसनाका विज्ञापनका लागि प्रख्यात सचदेवलाई "रसना गर्ल" भनेर पनि चिनिन्छ । उनले क्या आप पांचवीं पास से तेज हैं ? नामक वास्तविक खेल टेलिभिजन कार्यक्रममा भाग लिएकी थिइन् ।
सन् २०१४ मा निकालिएको वेत्री सेल्वन नामक तमिल चलचित्र उनको अन्तिम प्रस्तुति थियो । सचदेवले आधा भन्दा बडी भाग पूरा गरिसकेको यस चलचित्रलाई निर्देशक रुध्रणले उनको स्मृति भनेका छन् ।
मृत्यु
११ मे २०१२ मा एक महिनाको लागि नेपाल भ्रमण गर्नु अघि तरुनीले आफ्ना साथीहरूलाई अँगालो मारी अन्तिम पटक भेट्न लागेको बताएकी थिइन् । साथीहरूले प्रश्न गर्दा उनले मजाक गरेको बताइन् । यो भन्दा अगाडि तरुनीले बाहिर घुम्न जानु अघि आफ्ना साथीहरूलाई कहिल्यै अँगालो मरेकी थिइनन् । १४ मे २०१२ मा जोमसोम विमानस्थल नजिकै अग्नि एयर दुर्घटनामा परी उनकी आमा र उनको मृत्यु भयो ।
विमान चढ्नु भन्दा केही समय अघि उनले विमान दुर्घटना हुन्छ भनी जिस्किँदै आफ्ना साथीलाई माया पठाएकी थिइन् । उनकी आमा र उनको पार्थिव शरीर काठमाडौँ हुँदै मुम्बई लगिएको थियो । १६ मे २०१२ मा मुम्बईमा उनीहरूको दाहसंस्कार गरियो ।
बजरङ्गी भाईजान (२०१५ चलचित्र)
बजरङ्गी भाईजान भारतीय बलिउड नाट्य चलचित्र हो। यस चलचित्रका निर्देशक कबीर खान हुन् र निर्माता सलमान खान र परवेज शेख हुन्।
चपस्टिक्स
चपस्टिक्स (筷子) मुख्यतया पूर्वी एसियामा खाना खानको लागि प्रयोग गरिने साधन हो। यसको सुरुवात तथा प्रयोग चीनबाट भएको हो। पछि यसको प्रचलन चिनद्वारा शासित क्षेत्रहरूमा पनि हुनथाल्यो। मुख्यतया यसको निर्माण बाँस, काठ, प्लास्टिक तथा स्टेनलेस स्टिलबाट गरिन्छ। यसको अलावा कहिलेकाहीँ टाइटेनियम, जेड, चिनियाँ माटो, सुन, चाँदी तथा हात्तिको दाँतबाट समेत बनाइएको पाइन्छ।
अल्बानिया महिला राष्ट्रिय फुटबल टोली
अल्बानिया महिला राष्ट्रिय फुटबल टिमले अल्बानियालाई अन्तर्राष्ट्रिय महिला फुटबलमा प्रतिनिधित्व गर्दछ र अल्बानियाई फुटबल सङ्घमा आबद्ध छ । पहिलो रेकर्ड गरिएको प्रतियोगितामा २००७ को समय अन्तरालमा भयोको थियो । सन् २००९ मा महिलाको लागि राष्ट्रिय च्याम्पियनसिपको सुरु भएपछि महिलाहरू को बीच खेल को लोकप्रियता बढोको थियो । त्यस पछि सन् २०११ मा अल्बानिया राष्ट्रिय महिला फुटबल टिमको गठन भए पछि अल्बानियाले म्यासेडोनिया को विरुद्ध एक मैत्रीपुण खेल मा पहिलो पल्ट बनाइए जो १-० को जीत निकाल्न सफल भएको थियो ।
फ्रेड
फ्रेडरिको  (जन्म ५ मार्च १९९३), सामान्यतया फ्रेडको नामले चिनिन्छन् । उनी ब्राजिलको राष्ट्रिय टोलीबाट खेल्नुका साथै उनी व्यावसायिक फुटबल पनि खेल्छन् । उनी फुटबल मैदानमा खेल्दा स्ट्राइकरको भूमिकामा खेल्छन।
मलाका सहर
मलाका सहर मलेसियाको दक्षिण भागमा रहेको ऐतिहासिक सहर हो । यो मलाको प्रान्तको राजधानी हो । यस सहरको जनसङ्ख्या सन् २०१० मा ४८४,८८५ रहेको थियो । यो सहर मलाकाको सबैभन्दा पूरानो सहर हो । बर्तमान सहरलाई परमेश्वरले स्थापना गरेका थिए । मलाका शासनको शुरूवात पश्चात यसमा विभिन्न राज्यहरू लगायत पोर्चुगलको ध्यान आकर्षण गरेको थियो । यस सहरलाई एसियामा व्यावसायिक मार्गको रूपमा प्रयोग गर्नको लागि पोर्चुगले अधिनमा राख्यो ।
मलाका सिटी एक युनेस्को विश्व सम्पदा क्षेत्रमा जोडिएको छ।
समुत सोङ्ख्राम प्रान्त
समुत सोङ्ख्राम वा 'समुत सङ्ख्रम' (สมุทรสงคราม, ) थाइल्यान्डको एक केन्द्रीय प्रान्त (चङ्गवत) हो। यस प्रान्तको छिमेकी प्रान्तहरू फेत्चाबुरी, रात्चाबुरी र समुतसखोनमा पर्दछ। स्थानीय बासिन्दाहरु समुत सोङ्ख्रामलाई मेक्लोङ्ग भन्छन्।
भूगोल
समुत सोङ्ख्राम थाइल्यान्डको मुख खाडी मेक्लोङ्ग नदी स्थित रहेको छ।
प्रशासनिक विभाजन
यो प्रान्तलाई ३ उपजिल्लामा विभाजित गरिएको छ।
खिदिम
खिदिम अर्घाखाँची जिल्लाको पूर्वि भेगमा पर्ने एउटा गा. वि. स. हो।
आत्मा (हिन्दु धर्म)
आत्मा या आत्मन् पद हिन्दु दर्शन को महत्त्वपूर्ण विचार मध्ये को एक हो । आत्मा को बारेमा श्रीमद्भगवदगीता वा  गीतामा उल्लेख गरिएको छ । वेदांत को  अनुसार कुनै पनि  व्यक्ति को  मृत्यु हुनु को  मतलब यो हो की आत्मा ले  शरीरलाई  त्याग दिएर हो र नयाँ शरीर को खोजमा गएको हो  ।
गीतामा आत्मा को बर्णन
अध्याय 2 श्लोक 23
नैनं छिन्दन्ति शस्त्राणि नैनं दहति पावकः |
न चैनं क्लेदयन्त्यापो न शोषयति मारुतः ||
अर्थ - यो आत्मा न कहिल्यै कुनै हतियारले टुक्राउन सकिन्छ, न आगोले जलाउन सकिन्छ, न पानीले भिजाउन सकिन्छ न हावा द्वारा नै सुकाउन सकिन्छ |
दक्षिणकाली नगरपालिका
दक्षिणकाली नगरपालिका नेपालको मध्यमाञ्चल विकास क्षेत्र अन्तर्गत बागमती अञ्चलमा पर्ने काठमाडौ जिल्लामा अवस्थित एक नगरपालिका हो। स्थानीय विकास मन्त्रालयले थप ६१ वटा नयाँ नगरपालिका थप्दा काठमाडौँ जिल्लामा चाल्नाखेल, सेतीदेवी, शेषनारायण, दक्षिणकाली, टल्कु डुडेचौर र छैमले यी ६ गाउँ विकास समितिहरूलाई समेटेर दक्षिणकाली नगरपालिका घोषणा गरिएको हो। दक्षिणकाली नगरपालिकाको केन्द्रभने फर्पिङ्ग बजार रहको छ।
क्षेत्र
नगरपालिकाको घोषणा र क्षेत्रविस्तारसँगै मुलुकमा १ महानगरपालिका, ११ उपमहानगरपालिका, १ सय ७९ नगरपालिका र ३ हजार २ सय ७८ गाविस कायम भएका छन्। नयाँ नगरपालिका थपिएपछि नेपालको सहरी जनसङ्ख्याको प्रतिशत ३६ दशमलव ८ पुगेको मन्त्रालयले जनाएको छ। काठमाडौबाट करीब एक घण्टाको दुरिमा रहेको यस नगर धार्मिक, पर्यटकिय , मौलिक , सान्स्कृतिक आदी महत्त्वको लागि धनी छ । प्राय नेवारको बाहुल्यता रहेको फर्पिङ बजार क्षेत्र अनी आसपासका क्षेत्रमा बाहुन छेत्री लगायत अन्य समुदायको बाक्लो उपस्थिती रहेको छ।
पर्यटन
नेपालकै एउटा प्रमुख धार्मिक मन्दिर दक्षिणकाली, नेपालको पहिलो विद्युत फर्पिङ (चन्द्रज्योती) विद्युत, नेपालको पुरानो मध्यको एक फर्पिङ पाठशाला (हाल फर्पिङ मा बि), चार नारायण मध्यको एक शेषनारायण, गोपालेस्वर पिठ, असुरा गुफा, पद्मसम्भव गुफा, केही सुबिधासम्पन्न रिसोर्टहरू, हरियाली बातावरण यहाँको विशेषताहरू हुन ।
जनसङ्ख्या
दक्षिणकाली नगरपालिका साविकका चाल्नाखेल, सेतीदेवी, शेषनारायण, दक्षिणकाली, टल्कु डुडेचौर र छैमले गाविसहरू मिलेर बनेको हो। त्यसैले राष्ट्रिय जनगणना २०६८ अनुसार यी ६ गाविसहरूको जनसङ्ख्यालाई जोड्दा दक्षिणकाली नगरपालिकाको कूल जनसङ्ख्या २४,२९७ हुन्छ।
चम्चा
चम्चा खाना खान वा कहीँकतै खाना बनाउन प्रयोग गरिने एक प्रकारको साधन हो। यसको अगाडि टाउको पट्टिको भाग गोलो वा अण्डाकारमा खोपिल्टो परेको र पछाडी समात्ने भाग भएको हुन्छ। हालको समयमा सामान्यतया चम्चा धातुहरू (स्टिल, चाँदी, ढलौट आदी), काठ, चिनियाँ माटो तथा प्लास्टिकबाट बनाइका हुन्छन्।
इतिहास
प्राचिन मिश्रको समयमा चम्चाको प्रयोग भएको पाइन्छ। यस समयमा चम्चाहरू काठ, हात्तिको दाँत, स्लेट तथा फ्लिन्टबाट बनाइने गर्दथे।
सओरि किमुरा
सओरि किमुरा सन् १९८६ अगस्त १९ जन्मिएकी हुन् 木村 沙織 Kimura Saori उनी एक जापानी भलिबल खेलाडी हुन उनी सन् २००४ ओलम्पिकमा र २००८ को ओलम्पिकमा मा पनि सहभागी भएकी थिइन। हाल उनी युरोपेली च्याम्पियन टर्की टीम VakıfBank साथै All-Japan women's volleyball team मा खेल्ने गर्छिन, उनको उपनाम जापान भविष्य, असीमित सओरिन हो (ニッポンの未来 サオリン無限大 Nippon no mirai Saorin Mugendai) उनको सुन्दरता, हासिला अनुहारले दर्शकलाई अकार्सित गरेको पाइन्छ साथै उनी एक चमत्कार र बहुमुखी खेलाडी पनि हुन।
नेपालका प्रादेशिक सरकारहरू
सङ्घीय सरकार पछि नेपालको दोस्रो तहको सरकारका रूपमा नेपालका प्रदेशहरू प्रादेशिक सरकारद्वारा शासित छन्। नेपालको संविधानको भाग १३ द्वारा प्रादेशिक सरकारहरू स्थापना भएका छन् र तिनीहरूको संरचना गरिएको छ।
विधायिका
प्रत्येक प्रदेशमा एक सदनात्मक प्रादेशिक विधायिका छन्, जुन प्रदेशको जनसङ्ख्या अनुसार आकारमा भिन्न छन्। छिट्टै विघटन भएमा बाहेक प्रदेशसभाका सदस्यहरू पाँच वर्षको अवधिको लागि प्रत्यक्ष र समानुपातिक प्रणाली मार्फत निर्वाचित हुन्छन्। पहिलो प्रादेशिक निर्वाचन वि.सं. २०७४ मा भएको थियो।
प्रदेश सभाहरूको अध्यक्षता सभाका सदस्यहरूमध्येबाट निर्वाचित हुने सभामुखले गर्छन जो सभाका बहसमा भाग लिंदैनन। सभामुखलाई उपसभामुखले सहयोग गर्छन् जो पनि सभाका सदस्यहरूबाट नै निर्वाचित हुन्छन्। सभामुख वा उपसभामुखमध्ये कम्तीमा एक जना महिला हुनुपर्नेछ र सभामा एउटै दलको प्रतिनिधित्व नभएसम्म एउटै दलको हुनुहुँदैन। वि.सं. २०७९ मा निर्वाचित भई हाल कर्णाली प्रदेशसभाका सभामुख नन्दा गुरुङ प्रदेशसभाका सभामुखमा निर्वाचित हुने पहिलो र एकमात्र महिला हुन्।
संविधानबमोजिम प्रदेशसभाको बैठक बोलाउने र निलम्बन गर्ने अधिकार प्रदेश प्रमुखलाई छ। सभाको लगातार दुई सत्रहरू बीचको अन्तराल छ महिना भन्दा बढी हुन सक्दैन। सभाको स्थगन वा बिदा अवधिमा सभाका कुल सदस्यहरूको एक चौथाइ सदस्यले निवेदन दिएमा प्रदेश प्रमुखले अधिवेशन वा बैठक बोलाउनु पर्नेछ।
कार्यकारी
प्रदेश मन्त्रिपरिषद्को प्रमुख मुख्यमन्त्री हुन्। प्रदेशप्रमुखले प्रदेश सभामा एक्लै वा एक वा बढी दलको समर्थनमा बहुमत प्राप्त संसदीय दलको नेतालाई मुख्यमन्त्री नियुक्त गर्छन्। प्रदेशप्रमुखले मुख्यमन्त्रीको सिफारिसमा प्रदेश मन्त्रिपरिषद्का सदस्यहरू नियुक्त गर्छन्। प्रादेशिक मन्त्रिपरिषद्का सदस्यहरू प्रादेशिक प्रशासनका विभिन्न विभागहरूको लागि जिम्मेवार छन्। प्रादेशिक मन्त्रिपरिषद् प्रदेश सभाको कुल सदस्य सङ्ख्याको अधिकतम २० प्रतिशत मात्र हुन सक्छ। प्रदेश सभाको सदस्य नभएको व्यक्तिलाई मन्त्रिपरिषद्मा मन्त्री नियुक्त गर्न सकिनेछ तर निजले नियुक्त भएको ६ महिनाभित्र सभाको सदस्यता प्राप्त गरिसक्नु पर्नेछ।
सभाले अविश्वासको मत ल्याएर मुख्यमन्त्रीको राजीनामा बाध्य पार्न सक्छ।
न्यायपालिका
पुरानो व्यवस्थाका पुनरावेदन अदालतहरू नयाँ संविधान जारी भएपछि उच्च अदालतमा परिणत भएका थिए। अतिरिक्त र विस्तारित इजलासहरू
माईजोगमाई गाउँपालिका
नेपालमा ७४४ स्थानीय तह लागू हुँदा इलाम जिल्लामा साविकका नयाँबजार, जोगमाई का १-७ वडाहरू, नाम्सालिङ, सोयाङ र प्याङ गाउँ विकास समितिहरूलाई समेटेर माईजोगमाई गाउँपालिका बनाइएको हो । यस गाउँपालिकालाई ६ वडामा विभाजन गरिएको छ । यस गाउँपालिकाको कूल जनसङ्ख्या २१,०४४ रहेको छ । यसको क्षेत्रफल १७२.४१ वर्गकिलोमिटर रहेको छ । यस गाउँपालिकाको केन्द्र साविकको नयाँबजार गाविसको कार्यालयमा राखिएको छ ।
कबड्डी ४
कबड्डी ४ : द फाइनल म्याच वा सामान्य रूपमा कबड्डी ४ वि.सं २०७९ जेठ १३ का दिन सार्वजनिक गरिएको एक नेपाली कथानक, हास्यव्यङ्ग्यात्मक चलचित्र हो। राम बाबु गुरुङको निर्देशनमा निर्माण भएको यस चलचित्रलाई बासुरी फिल्मस्को ब्यानरमा मणिराम पोखरेल, ओमचन्द रौनियार र सुष्मा गुरुङ्गले निर्माण गरेका हुन्। चलचित्रमा दयाहाङ राई, सौगात मल्ल, मिरुना मगर र बुद्धि तामाङको मुख्य कलाकारको मुख्य काम गरेका छन्। कबड्डी ४ : फाइनल म्याच कबड्डी चलचित्रको घारावाहिक र वि.संं २०७६ मा सार्वजनिक गरिएको कबड्डी कबड्डी कबड्डी २०१९ को घारावाहिक चौथो चलचित्र हो। अभिनेता सौगात मल्लले कबड्डी कबड्डी पछि र अहिले कबड्डी ४ मा बम काजीको भूमिकामा पुन: अभिनय गरेका छन्। दयाहाङ राईले चित्रण गरेको काजीको कथालाई लपेट्दै कबड्डी चलचित्रको यो अन्तिम श्रृङ्खला हो। कबड्डी ४ ३ करोडको लागतमा बनेको छ र यो सबैभन्दा महँगो नेपाली चलचित्र मध्येको एक हो। कबड्डी ४ ले पहिलो दिन करिब ३.०५ करोडको व्यापार गर्न सफल भएको थियो जुन नेपाली चलचित्रको इतिहासमा यो हालसम्मकै पहिलो दिनमा कमाएको सर्वाधिक रकम हो।
पृष्ठभूमि
२०७० वैशाख ११ गतेका दिन सार्वजनिक गरिएको कबड्डी नामक चलचित्रको सफलता पश्चात् यो चलचित्रको दोस्रो शृङ्खला देखि लिएर चौँथो शृङ्खलासम्मको निर्माण गरिएको थियो। पहिलो चलचित्रको सफलता पश्चात् यसको दोस्रो शृङ्खलाको रूपमा कबड्डी कबड्डी नामक चलचित्रलाई सार्वजनिक गरिएको थियो भने त्यसपछि कबड्डी कबड्डी कबड्डी नामक चलचित्रलाई पनि २०७६ सालमा सार्वजनिक गरिएको थियो। कबड्डी ४ चलचित्र चाहिँ कबड्डी चलचित्रको अन्तिम शृङ्खला हो। यस चलचित्रको छायाङ्कन २०७८ कात्तिक ५ गतेका दिनमा मुस्ताङबाट सुरु भएको थियो। चलचित्रको छायाङ्कनका लागि निर्देशक गुरुङ सहितको टोली ३ दिन अगाडि चलचित्रका कलाकार र प्राविधिक टोलीसहित मुस्ताङतर्फ प्रस्थान गरेको थियो। मणिराम पोखरेल निर्माता रहेको यो चलचित्रमा दयाहाङ राई, सौगात मल्ल, विजय बराल, बुद्धि तामाङ, मिरुना मगर, गौमाया यात्री, पुष्कर गुरुङ, कविता आले, जयनन्द लामा लगायतका कलाकारको अभिनय रहेको छ। चलचित्रका प्रमुख नायक काजीको प्रेम कथामा आधारित चलचित्रलाई अघिल्लो पटक प्रदीप खड्कालाई खेलाउने तयारी भएतापनि टोलीबीच सहकार्य हुन सकेन। २०७८ सालमै सार्वजनिक गर्ने भनिएको यस चलचित्रको सार्वजनिक मिति पछि सारिएको थियो भने २०७९ को वैशाख २५ का दिन सार्वजनिक गर्न लागिएको यस चलचित्रको प्रदर्शन मिति स्थानीय तह निर्वाचन, २०७९का कारण पछि धकेलिँँदै जेठ १३ का दिन पुगेको थियो।
चलचित्र प्रदर्शनमा आएपछि यसको चारैतर्फबाट्र राम्रो प्रतिक्रिया आएको थियो। चलचित्र प्रदर्शनमा आय लगत्तै यस चलचित्रमा विभिन्न अंशहरू सामाजिक सञ्जाल टिकटक र फेसबुकमा छ्यापछ्याप्ती फैलिएका थिए। त्यही विषयलाई लिएर कबड्डी-४ का मुख्य कलाकार दयाहााङ राईले चलचित्रका केही भिडियोहरू चुहिएको भएको विषयप्रति आपत्ति जनाएका थिए। उनले दर्शकलाई हलमा गएर मोबाइल निकालेर चलचित्र नखिच्न अनुरोध गरेका थिए। यसरी एउटा चलचित्र टिकटक र फेसबुकमा प्रतिलिपी अधिकारको शिकार भइरहँदा विभिन्न व्यक्तिहरूले ध्यानकर्षण जनाएका थिए। उनीहरूले चलचित्रलाई यसरी गैरकानुनी ढङ्गबाट टिकटकमा सार्वजनिक हुनुका पछाडि हल सञ्चालकहरूको पनि लापरवाही भएको तर्क गरेका थिए।
बक्सअफिस सङ्कलन
कबड्डी चलचित्रको चौंथो शृङ्खला कबड्डी ४ चलचित्रले नेपाली बक्सअफिसमा प्रदर्शनमा आएको पहिलो दिनमै कीर्तिमान कायम गरेको थियो। देशभरीमा करिव डेढ सय हलबाट एकैसाथ प्रदर्शनमा आएको चलचित्रले पहिलो दिन शुक्रबार २ करोड ९० लाख रुपैयाँ कमाउन सफल भएको थियो। यो कमाइ कुनै नेपाली चलचित्रले घरेलु बक्सअफिसमा कायम गरेको पहिलोदिनको व्यवसायिक कीर्तिमान हो। यसअघि छक्का पञ्जा २ले चलचित्र सार्वजनिक भएको पहिलो दिन १ करोड ८० लाख रुपैयाँ कमाएको थियो। रामबाबु गुरुङ निर्देशित कबड्डी ४ले मुख्य मल्टिप्लेक्स चेन क्युएफएक्सबाट मात्र १ करोड रुपैयाँभन्दा बढी कमाइ गरेको थियो। प्रतिक्षित चलचित्र भएकाले पनि चलचित्रले बक्सअफिसमा डेढकरोड रुपैयाँभन्दा बढी अग्रिम टिकट बिक्रीको अर्को कीर्तिमान समेत राखेको थियो। चलचित्रले हालसम्म ११ करोड भन्दा बढीको व्यापार गरेको छ।
विवाद
कबड्डी ४ चलचित्रको सार्वजनिकसँगै दर्शकहरूको प्रतिक्रिया बुझ्न कलाकारहरू काठमाडौँको विभिन्न हलहरूमा पुगेका थिए। सिभिल मलको सातौँ तलाको एउटा क्याफेमा चलचित्रकी अभिनेत्री मिरुना मगरलाई दुर्ववहार गरेको आरोपमा उनले फुर्वा लामा नामक एकजना भिक्षुलाई झापड हान्दैै सबैका सामु माफ माग्न लगाएकी थिएन् भने उनले भिक्षुुुुुलाई प्रहरीको जिम्मा समेत लगाएकी थिइन् जसले एउटा विवाद उत्पन्न गरेको थियो। उक्त घटनाबारे सोमबार सामाजिक सञ्जालमा भिडियोहरू सार्वजनिक भएका थिए। एक प्रत्यक्षदर्शीका अनुसार घटना भएको स्थान र अहिले सार्वजनिक भएका भिडियोहरू फरक ठाउँका रहेका थिए। प्रहरी हिरासतमा रहेका लामालाई प्रहरीले अभद्र व्यवहारमा अनुसन्धान गरि हिरासतमा समेत राखेको थियो। यस घटनासँगै दर्शकहरूले चलचित्रको प्रदर्शन रोक्नु पर्ने र अभिनेत्रीले माफी माग्नु पर्ने भन्दै उनी विरुद्ध प्रदर्शन गरेका थिए। प्रदर्शनका क्रममा दर्शकहरूले चलचित्रको पोस्टर समेत च्यातेर जलाएका थिए। विना कारण भिक्षुलाई फसाएको भन्दै युवाहरूको एक समूहले ठूलो सङ्ख्यामा प्रदर्शन र नारावाजी गरेका थिए। लामालाई छुटाउने विषयमा प्रहरीसँग विभिन्न सङ्घ संस्थाले छलफल समेत गरेका थिए जसको फलस्वरूप जेठ १७ गतेका दिन दुई पक्षबीच मिलापत्रमा हस्ताक्षर भएपछि लामालाई ३ हजार धरौटीमा रिहा गरिएको थियो।
कबड्डी ४ चलचित्रको विवाद छिमेकी मुलुक भारतसम्म पुगेको थियो। नेपाली विवाद सुरु भएपछि सिक्किमका बौद्ध भिक्षु तथा अन्य सङ्घसंस्थाहरूले कबब्डी ४ को प्रदर्शनमा रोक लगाउन माग गरेका थिए जसको फलस्वरूप सिक्किमका मुख्यमन्त्री प्रेमसिंह तामाङ गोलेले आफ्नो आधिकारिक फेसबुक मार्फत चलचित्रको प्रदर्शनमा प्रतिबन्ध लगाउने घोषणा गरेका थिए। गोलेले विभिन्न सङ्घसंस्थाहरुको भावनाको कदर गर्दै चलचित्र प्रदर्शनमा प्रतिबन्ध लगाउने निर्णय गरेको बताएका थिए। विवाद नसुल्झिँदासम्म चलचित्रको प्रदर्शनमा रोक लाग्ने जानकारी गोलेले दिएका थिए।
इस्लामी उत्सव
विश्वका मुस्लिम समुदायहरूले विभिन्न दिनहरूमा विभिन्न चाडहरू मनाउँछन्। हरेक दिनको आफ्नै महत्व हुन्छ। जसरी अन्य धर्मावलम्बीहरूले विशेष चाडपर्व मनाउँछन्, त्यसैगरी मुस्लिम समुदायले पनि धेरै पर्वहरू मनाउँछन्। महिना अनुसार मुस्लिम चाडपर्वहरु यस प्रकार छन्।
कम्प्युटर नेटवर्क
एउटा कम्प्युटरमा रहेको फाइल, डाटा तथा प्रोग्रामहरु अरू कम्प्युटरहरूबाट चलाउन दुई वा सोभन्दा बढी कम्प्युटरहरूलाई आपसमा तार वा ताररहित माध्यम जोड्नु वा सम्बन्ध कायम गराउनुलाई नेटवर्क (संजाल) भनिन्छ ।
लोकल क्षेत्र नेटवर्क
आकारका हिसाबले यो लोकल क्षेत्र नेटवर्क सवभन्दा सानो नेटवर्क हो । एउटा घर, कार्यालयमा केहि किलोमिटर दुरीसम्म यो नेटवर्क फैलिएको हुन्छ प्रायजसो सानो कार्यलय, घर, विद्यालयमा प्रयोग गरियको हुन्छ। यसलाई अङ्ग्रेजीमा Local Area Network (LAN) भनिन्छ ।
मेट्रोपोलिटन क्षेत्र नेटवर्क
दुई वा दुई भन्दा बढी लोकल क्षेत्र नेटवर्कहरूलाई समेटेर ठूलो आकारको नेटवर्क बनेको हुन्छ । एउटा कोठा भवनमा मात्र सिमित नभएर कुनै शहर, नगर मा फैलेको हुन्छ यो नेटवर्क ठुला कार्यालय जस्तैः बैङ्क, विश्वविद्यालय ले प्रयोग गर्ने गरेको पाइन्छ  । यो नेटवर्क मा राउटर, स्विच  तथा हब्सहरूको प्रयोग गरी  मेट्रोपोलिटन क्षेत्र नेटवर्क  तयार पार्न सकिन्छ  । यसलाई अङ्ग्रेजीमा Metropolitan Area Network (MAN) भनिन्छ । यो यस्तो सञ्जाल हो जसले पृथिबीलाइ पुरै ढाकेको हुन्छ ।
विस्तृत क्षेत्र नेटवर्क
ठूलो भौगोलिक क्षेत्र समेटेको नेटवर्कलाई विस्तृत क्षेत्र नेटवर्क भनिन्छ कुनै एउटा देशको क्षेत्र मात्र नओगटी विभिन्न देशको विभिन्न नेटवर्क साग सम्बन्ध कायम गरी विश्वव्यापी संजाल बनेको हुन्छ यसलाई अङ्ग्रेजीमा Wide Area Network (WAN) भनिन्छ ।
बोरुसिया मोन्चेन ग्ल्याडब्याच
बोरुसिया मोन्चेन ग्ल्याडब्याच'' वा मोन्चेन ग्ल्याब्याच अथवा मात्र ग्ल्याडब्याच, उत्तरी राइन-वेस्टफेलियामा आधारित जर्मन फुटबल क्लब हो । यो क्लब जर्मन फुटबल लीग प्रणाली को शीर्ष तह बुन्डेसलिगामा खेल्दछ र बोरुसिया पार्कमा खेलहरूको आयोजना गर्दछ ।
२००४ देखि, बोरुसिया एम ग्ल्याडब्याच ५४,०५७ क्षमतामा भएको बोरुसिया पार्कमा खेल्दै आइरहेको छ । बोरुसिया एम ग्ल्याडब्याच अप्रिल २०१६ मा ७५,००० भन्दा बढि सदस्य छन् र जर्मनीमा पाँचौं ठूलो क्लब हो ।
एकदिवसीय अन्तर्राष्ट्रिय क्रिकेटमा १०,००० वा सो भन्दा बढी रन बनाउने खेलाडीहरूको सूची
कुनै पनि प्रकारको क्रिकेटमा १०,००० रन पूरा गर्नुलाई एक महत्त्वपूर्ण उपलब्धि मानिन्छ ।  सन् १९९४ मा वेस्ट इन्डिजका डेसमन्ड हेन्सले एकदिवसीय अन्तर्राष्ट्रिय क्रिकेटबाट सर्वाधिक जम्मा ८,६४८ रन बनाएर सन्यास लिए । वहाँको यो किर्तिमान ४ वर्षपछि भारतका मोहम्मद अजहरुद्दीनले तोड्न सफल भए । अजहरुद्दीनको यो रेकर्ड पनि उनकै समकक्षी सचिन तेन्दुलकरले सन २००२ को अक्टोबरमा भेट्टाउन सफल भए । त्यसको एक वर्षपछि, घरेलु मैदानमा अस्ट्रेलिया विरुद्धको शृङ्खलामा तेन्दुल्कर एकदिवसीय क्रिकेटमा १०,००० रन पूरा गर्ने पहिलो खेलाडी बन्न सफल भए । २०१५ को अक्टोबर सम्ममा, ६ राष्ट्रका ११ जना खेलाडीहरूले १०,००० रनको कोसेढुङ्गा पार गरिसकेका छन् । यीमध्ये ४ जना खेलाडीहरू श्रीलङ्का र ३ जना भारतका छन् । यस्तै पाकिस्तान, अस्ट्रेलिया, वेस्ट इन्डिज र दक्षिण अफ्रिकाका एक एक खेलाडीले १०,००० रन पुरा गरेका छन् । बङ्गलादेश, इङ्ल्यान्ड, न्युजिल्यान्ड र जिम्बाब्वेका कुनै पनि खेलाडीले एकदिवसीय अन्तर्राष्ट्रिय क्रिकेटमा १०,००० रन पुरा गर्न सकेका छैनन् ।
१०,००० रन पुरा गर्न भारतका सचिन तेन्दुलकरले सबैभन्दा कम (२५९) र श्रीलङ्काका माहेला जयवर्दनेले सबैभन्दा बढी (३३३) इनिङ लगाएका छन् । तेन्दुल्करको नाममा अन्य धेरै किर्तिमान रहेका छन् जस्तैः सर्वाधिक शतक, सर्वाधिक अर्ध शतक । सौरभ गांगुली १०,००० रन पूरा गर्ने दोस्रो खेलाडी हुन् । उनले सबैभन्दा छोटो समयमा १०,००० रन बनाउन सफल भए । उनलाई १०,००० रन पूरा गर्न मात्र १० वर्ष र ३१७ दिन लागेको थियो । राहुल द्रविड यो कोसेढुङ्गा पार गर्ने तेस्रो भारतीय खेलाडी हुन् । यस्तै  ब्रायन लाराले लगाएको १६ वर्ष १७ दिन १०,००० रन पुरा गर्न लागेको सबैभन्दा धेरै समय हो । २०१५ को अक्टोबर सम्ममा एकदिवसीय अन्तर्राष्ट्रियमा सर्वाधिक रन बनाउने खेलाडीको सूचिमा सचिन तेन्दुल्कर १८,४२६ रन सहित पहिलो र श्रीलङ्काका कुमार संगाकारा १४,२३४ रन सहित दोस्रो स्थानमा छन् । श्रीलङ्का कै तिलकरत्ने दिलशान १०,००० रन पुरा गर्ने पछिल्लो खेलाडी हुन्   र १०,००० रन पूरा गरी अहिलेसम्म सक्रिय खेलाडी पनि दिलशान मात्रै हुन् अन्य सबै खेलाडीले खेल जीवनबाट सन्यास लिइसकेका छन् ।
रणवीर कपुर
रणवीर कपुर (जन्म: २८ सेप्टेम्बर १९८२) एक भारतीय अभिनेता हुन् जो हिन्दी भाषाका चलचित्रहरूमा आफ्नो कामका लागि परिचित छन्। उनी हिन्दी सिनेमाका सबैभन्दा धेरै कमाउने अभिनेता हुन् र सन् २०१२ देखि फोर्ब्स इन्डियाको सेलिब्रेटी १०० सूचीमा परेका छन्। कपुरले छवटा फिल्मफेयर पुरस्कार सहित धेरै पुरस्कारहरू प्राप्त गरेका छन्।
अभिनेता ऋषि कपुर र नीतु सिंहका छोरा, र अभिनेता-निर्देशक राज कपुरका नाति, कपुरले क्रमशः स्कुल अफ भिजुअल आर्ट्स र ली स्ट्रेसबर्ग थिएटर एन्ड फिल्म इन्स्टिच्युटमा फिल्म निर्माण र विधि अभिनयको अध्ययन गरेका थिए। त्यसपछि उनले फिल्म ब्ल्याक (२००५) मा सञ्जय लीला भन्सालीको सहायक निर्देशकको रूपमा काम गरेका थिए र भन्सालीको दुखद रोमान्स सावरिया (२००७) बाट आफ्नो अभिनयको सुरुवात गरेका थिए, जुन एक आलोचनात्मक र व्यावसायिक असफलता थियो। कपुर कमिङ-अफ-एज चलचित्र वेक अप सिड, प्रेमप्रसङ्गयुक्त हास्य अजब प्रेम की गजब कहानी (दुबै २००९), र राजनीतिक नाटक राजनीती (२०१०) बाट प्रख्यात भएका थिए।
आफ्नो अभिनय करियरको अतिरिक्त, कपुरले परोपकारी संस्थाहरूलाई समर्थन गर्छन्। उनी इन्डियन सुपर लिग फुटबल टोली मुम्बई सिटी एफसीका सह-मालिक पनि हुन्। उनले अभिनेत्री आलिया भट्टसँग विवाह गरेका छन्, जसबाट उनको एक छोरी छिन्।
बाल्यकाल तथा परिवार
रणवीर राज कपुरको जन्म २८ सेप्टेम्बर १९८२ मा बम्बई, महाराष्ट्र, भारतमा चलचित्र फिल्म उद्योगका कलाकारहरू ऋषि कपुर र नीतु सिंहको घरमा भएको थियो। उनी पृथ्वीराज कपुरका पनाति र अभिनेता-निर्देशक राज कपुरका नाति हुन्। उनकी दिदी, रिद्धिमा (जन्म: १९८०), एक इन्टेरियर र फेसन डिजाइनर हुन्। अभिनेता रणधीर कपुर उनका काका हुन्, र उनका छोरीहरू, अभिनेत्री करिश्मा कपुर र करीना कपुर उनका पहिलो चचेरे दिदीहरू हुन्। कपुर हिन्दू बुबा र सिख आमाबाट जन्मेका पञ्जाबी मूलका हुन्। कपुरले बम्बई स्कटिस स्कुलमा पढेका थिए।
सङ्कटकाल
सङ्कटकाल  (सङ्कट~काल) राष्ट्रमा वा कुनै स्थान विशेषमा कुनै आपद्विपद्, आतङ्क आदि भएको वा हुने कुरा जनाउँदा राष्ट्रतर्फबाट घोषित गरिने समयावधि हो। सरकारले यस्तो परिस्थितिको घोषणा प्राकृतिक प्रकोप, सामाजिक अव्यवस्था, उथलपुथल, सशस्त्र द्वन्द, गृहयुद्ध, स्वास्थ्य महामारी वा विश्वमारी वा अन्य जैविकसुरक्षा जोखिमको समयमा गर्न सक्छ।
रईस (चलचित्र)
निर्माण
यस चलचित्र गुजरातमा आधारित छ, तर यस चलचित्रको कुनै पनि भागको निर्माण गुजरातमा भएको छैन ।
संगीत
रईसको लागि संगीत राम सम्पतले दिएका हुन् । जावेद अख्तरले चलचित्रको गाना लेखेका हुन् । चलचित्रको संगीत अधिकारहरूको अधिग्रहण जी म्यूजिक कम्पनीले गरेको हो । चलचित्रको गाना "लैला मै लैला" १९८० को चलचित्र कुर्बानीबाट लिइएको हो र पुनर्निर्मित गरिएको छ भएको थियो ।
सङ्कटकाल
सन्दर्भ सामग्रीहरू
en:state of emergency
अनुमा सित्थिरक
अनुमा सित्थिरक อรอุมา สิทธิรักษ์ (Onuma Sittirak) सन् १९८६ जुन १३ सूरातथानी थाईल्याण्डमा जन्मिएकी हुन्। उनी थाईल्याण्डकि एक उतकृष्ट महिला भलिबल खेलाडी हुन् उनी २०१० मे ३ मा Thailand women's national volleyball team थाइल्याण्ड महिला राष्ट्रिय भलिबल टोली एक (सदस्य) पनि हुन् उनलाई शक्तिशाली Spike, सर्विसले पनि चिनिन्छ वा (हुनुहुन्छ)। अहिले उनी जापान JT Marvelous क्लबबाट खेलछिन
जीवनवृति
उनले फेरि २०१० एसियाली क्लब च्याम्पियनसिप च्याम्पियनको रूपमा नयाँ भलिबलकी र नयाँ गणक पनि जित्यो
राष्ट्रिय टीम
वरिष्ठ टीम
श्वेतमाथा हाँस
श्वेतमाथा हाँस (Anser albifrons) नेपालमा पाइने हाँसको एक प्रजाति हो। यो चराको लम्बाई ६४ देखि ८१ सेन्टिमिटर (२५ देखि ३२ इन्च), पङ्ख फैलाउँदा १३० देखि १६५ सेन्टिमिटर (५१ देखि ६५ इन्च) तथा तौल १.९३ देखि ३.३१ किलोग्राम (४.३ देखि ७.३ पाउण्ड) भएको हुन्छ।
तारकेश्वर नगरपालिका
तारकेश्वर नगरपालिका नेपालको मध्यमाञ्चल विकास क्षेत्र अन्तर्गत बागमती अञ्चलमा पर्ने काठमाडौँ जिल्लामा अवस्थित एक नगरपालिका हो। स्थानीय विकास मन्त्रालयले थप ६१ वटा नयाँ नगरपालिका थप्दा काठमाडौँ जिल्लामा साङला, जितपुरफेदी, काभ्रेस्थली, धर्मस्थली, गोलढुंगा, मनमैंजु र फुटुङ यी ७ गाउँ विकास समितिहरूलाई समेटेर तारकेश्वर नगरपालिका घोषणा गरिएको हो। तारकेश्वर नगरपालिकाको केन्द्रभने साविक धर्मस्थली गाविसको कार्यलय रहेको स्थान रहको छ। नगरपालिकाको घोषणा र क्षेत्रविस्तारसँगै मुलुकमा १ महानगरपालिका, ११ उपमहानगरपालिका, १ सय ७९ नगरपालिका र ३ हजार २ सय ७८ गाविस कायम भएका छन्। नयाँ नगरपालिका थपिएपछि नेपालको सहरी जनसङ्ख्याको प्रतिशत ३६ दशमलव ८ पुगेको मन्त्रालयले जनाएको छ।
जनसङ्ख्या
तारकेश्वर नगरपालिका साविकका साङला, जितपुरफेदी, काभ्रेस्थली, धर्मस्थली, गोलढुंगा, मनमैंजु र फुटुङ गाविसहरू मिलेर बनेको हो। त्यसैले राष्ट्रिय जनगणना २०६८ अनुसार यी ७ गाविसहरूको जनसङ्ख्यालाई जोड्दा तारकेश्वर नगरपालिकाको कूल जनसङ्ख्या ८१,४४३ हुन्छ।
युफोरिया (अमेरिकी टिभी शृङ्खला)
युफोरिया (Euphoria) साम लेभिनसनद्वारा सिर्जना गरिएको एक अमेरिकी किशोर नाटक टेलिभिजन शृङ्खला हो, जुन समान नामको इजरायली लघु-शृङ्खलामा आधारित छ। युफोरियाले सेक्स, लागु पदार्थ, मित्रता, प्रेम, पहिचान र आघातको अनुभव मार्फत उच्च विद्यालयका विद्यार्थीहरूको समूहलाई पछ्याउँदछ। यो शृङ्खलामा प्रमुख भूमिकामा जेन्डेयाले अभिनय गरेकी छिन्। सन्  २०१८ जुन १६ मा यस टेलिभिजन शृङ्खलाको पहिलो संस्करण एचबिओमा प्रदर्शन भएको थियो।  सन् २०१९ जुलाईमा यस टेलिभिजन शृङ्खलाको दोस्रो संस्करणको लागि नविकरण गरिएको थियो।
'युफोरिया'ले आलोचकहरूबाट सकारात्मक समीक्षा प्राप्त गरेको थियो, जसमा यस टेलिभिजन शृङ्खलाको छायाङ्कन, कथा, पृष्ठभूमि सम्पादन, प्रदर्शन, विशेष रूपमा जेन्डेया र हन्टर सेफरको अभिनयको प्रशंसा गर्नुका साथै आलोचकहरूले यस शृङ्खलाको परिपक्व विषयहरूमा दृष्टिकोण पुर्‍याएका थिए। यद्यपि केही आलोचकहरूले यस शृङ्खलामा नग्नता र यौन सामग्रीको प्रयोग भएको ठानेका थिए जसले गर्दा यो टेलिभिजन शृङ्खला विवादमा आएको थियो। यस शृङ्खलाले सर्वश्रेष्ठ अन्तर्राष्ट्रिय कार्यक्रमको लागि ब्रिटिस एकेडेमी टेलिभिजन पुरस्कार, र नाटकमा उत्कृष्ट उपलब्धिको लागि टिसिए पुरस्कारको लागि नामाङ्कन प्राप्त गरेको थियो। जेन्डेयाले उनको प्रदर्शनको लागि, नाटक शृङ्खलामा सर्वश्रेष्ठ अभिनेत्रीको लागि प्राइमटाइम एमी पुरस्कार र स्याटेलाइट पुरस्कार जितेकी थिइन्।
विकास
जुन १, २०१७ मा, एचबीओले रोन लेसेम, डाफना लेभिन, र तिमिरा यार्देनीद्वारा निर्मित सन् २०१२ को इजरायली टेलिभिजन शृङ्खला 'युफोरिया'को अनुकूलन विकास गरिरहेको घोषणा गरेको थियो। उक्त उत्पादन साम लेभिनसनले लेख्ने आशा गरिएको थियो। उनी लेसेम, लेभिन, यार्देनी, हडास मोजेस लिचन्स्टेन, मिरिट तोवी, योराम मोकादी, र ग्यारी लेननको साथ कार्यकारी उत्पादनमा लागेका थिए। लेभिन्सनले किशोरावस्थाका आफ्ना अनुभवहरूको आधारमा शृङ्खला बनाएका थिए, जसमा चिन्ता, डिप्रेसन, र लागूपदार्थको लत सँगको उनको सङ्घर्ष समावेश छ। उनले भनेका थिए, "यो निरन्तर चिन्ता हो जुन मलाई लाग्छ यो पीढीमा छ, जुन मलाई लाग्छ, सम्पूर्ण चलचित्र निर्माण प्रक्रियालाई सूचित गरेको थियो..."
मार्च १३, २०१८ मा, एचबीओ प्रोग्रामिङका अध्यक्ष क्यासी ब्लोइसले जेरुसेलममा आइएनटिभी सम्मेलनमा घोषणा गरेका थिए कि नेटवर्कले प्रोडक्सनलाई पायलट अर्डर दिएको थियो। पछि यो घोषणा गरिएको थियो कि पायलटको लागि उत्पादन कम्पनीको रूपमा ए२४ काम गर्नेछ। मार्च २७, २०१८ मा, यो घोषणा गरिएको थियो कि अगस्टिन फ्रिजेलले पायलट एपिसोडलाई निर्देशित गर्नेछिन् र सह कार्यकारी निर्माताको रूपमा सेवा गर्नेछिन्। जुलाई ३०, २०१८ मा, यो घोषणा गरिएको थियो कि एचबीओले प्रोडक्सनलाई शृङ्खलाको अर्डर दिएको थियो र शृङ्खलाको प्रत्येक एपिसोड लेभिनसनले लेख्ने छन्। थप कार्यकारी निर्माताहरूमा ड्रेक, फ्युचर प्रिन्स, रवि नन्दन, र केभिन टुरिन समावेश गरिएको थियो, जबकि उत्पादन कम्पनीहरूमा ए२४ टेलिभिजन समावेश थियो।
जुलाई ११, २०१९ मा, शृङ्खला दोस्रो सत्रको लागि नविकरण गरिएको थियो।
शृङ्खलाका लागि प्रचारक पोस्टर पर्सिभल र एसोसिएट्सद्वारा डिजाइन गरिएको थियो।
कास्टिङ
जुन ५, २०१८ मा, यो घोषणा गरिएको थियो कि पायलटमा जेन्डेया, स्ट्रम रिड, मौड अपाटो, ब्रायन "एस्ट्रो" ब्राडली, एरिक डेन, एङ्गस क्लाउड, अलेक्सा डेमी, जेकब एलोर्डी, बार्बी फेरेरा, निका किङ, हन्टर सेफर, र सिड्नी स्वीनी अभिनय गर्नेछन्। अक्टोबर ३१, २०१८ मा, यो रिपोर्ट गरिएको थियो कि एल्जी स्मिथलाई ब्रायन "एस्ट्रो" ब्राडलीको ठाउँमा शृङ्खलामा म्याकेको नियमित भूमिकामा राखिएको थियो। पछि यो रिपोर्ट गरिएको थियो कि अस्टिन अब्राम्सलाई पनि शृङ्खलामा कास्ट गरिएको थियो। अप्रिल २०२० मा, यो घोषणा गरिएको थियो कि केल्भिन ह्यारिसन जुनियर दोस्रो सत्रको कास्टमा सामेल भएका थिए।
छायाङ्कन
पुष्टि भएका स्थानहरूमा लस एन्जलसको सोनी स्टुडियोज, टोरेन्समा डेल अमो फेशन सेन्टर, र भ्याली ग्लेनमा युलिसिस एस ग्रान्ट हाई स्कूल समावेश छन्। दोस्रो सत्रको लागि उत्पादन सन् २०२० को दोस्रो त्रैमासिकमा सुरु हुन लागेको थियो, जसमा पहिलो टेबल रिड मार्च ११ मा लिइएको हो। यद्यपि, 'डेडलाइन हलिउड'का अनुसार, कोभिड-१९ माहामारीको कारण, यो अनिश्चित कालका लागि ढिला भएको थियो।